Po druhej svetovej vojne bola chata postupne v správe niekoľkých štátnych podnikov, vystriedalo sa tu tiež viacero správcov. Po zmene režimu v roku 1989 ju odkúpil vtedajší správca Miroslav Masarik. V novembri 2006 ju získal chatár Miroslav Martinček (prostredníctvom dvoch súkromných spoločností), ktorý niekoľko rokov uzavretú chatu opätovne sprevádzkoval. V roku 2009 sa chata dostala do exekúcie a následnej dražby a v rokoch 2011-2017 ju vlastnilo viacero fyzických osôb. Od decembra 2017 je jediným vlastníkom Holubyho chaty súkromná spoločnosť.